Ixef wis sin Aneɛruḍ n tsuqilt ikubar "Iqbayliyen" deg wayen yeɛnan tasartit kan. La RCD, la FFS. Ɣas akken xedmen akk tizmar-nsen, meɛna ur sawḍen ara ad d-fɣen si "temnaḍt n Leqbayel". Ula berra n Leqbayel, d iqbayliyen kan i yebuṭṭan fell-asen. Lkarṭa n yigemmaḍ n uzlay amezwaru n tefranin n imsentayen 1991, tifranin n tselwit n 1995 d tefranin n imsentayen n 1997 llan-tt mebla asiwel: FFS akked RCD ulac-iten yerna ur d-ufraren ara, ala deg temnaḍt n Leqbayel d iɣerfan iǧehden s yinig aqbayli (kra n yimukan, ladɣa "Lezzayer tamanaɣt"). Yerna mačči d kra n waɛraben yettwaɛezlen -yesnen- i d-ifren ikabaren-agi ara yebbedlen amili ẓẓayen.